cyanic-selkie/wikianc huggingface dataset:
Türkiyədəki saat qüllələrinin siyahısı
Türkiyədəki qüllələrin memarlığı və saat mexanizmi
Azan saatına uyğun qurulan qüllələrin saatları 1925-ci ildə qüvvəyə minən "Günün 24 saata bölünməsi Qanunu" ilə saata uyğunlaşdırılmışdır. 1928-ci ildə "Yeni Türk hərflərinin qəbul və tətbiqi haqqında Qanun" ilə siferblatlarda Şərqi Ərəb rəqəmləri ilə ifadə edilən saatlar ərəb rəqəmləri və latın rəqəmləri ilə əvəz edilmiş, bəzi siferblatlarda isə həm köhnə, həm də yeni rəqəmlərin hər ikisindən birgə istifadə edilmişdir.
Açar
(Heç bir rəngli sütunda olmayan başlıqlar onların zədələnmədiyini göstərir.)
Saman Təhmasibi
Saman Təhmasibi (farsca: سامان طهماسبی; d. 26 iyul 1985; Sənəndəc, İran) — Azərbaycanı təmsil edən İran əsilli yunan-roma güləşçisi. Saman Təhmasibi 2008-ci ildə İranı, 2012 və 2016-cı illərdə isə Azərbaycanı Olimpiya Oyunlarında təmsil edib. Saman Təhmasibi güləş üzrə Dünya Çempionatlarında iki gümüş və üç bürünc medal qazandı. Saman Təhmasibi həmdə 2007-ci ildə güləş üzrə Asiya çempionu olub.
Həyatı
Saman Təhmasibi 26 iyul 1985-ci ildə İranın Sənəndəc şəhərində anadan olub.
Karyerası
Sabah Şəriəti birinci ciddi uğurunu 2009-cu ildə qazandı. Şəriəti yeniyetmələr arasında AGF Kubokunun qızıl medalının sahibi oldu. Bu uğur Sabah Şəriətinin 2010-cu ilə qədər İran yığmasında sahib olduğu yeganə uğur idi. Daha sonra, Azərbaycan yığmasında çıxış edən Sabah Şəriəti müxtəlif beynəlxalq yarışlarda medallar qazandı.
Sabah Şəriəti 2015-ci ildə Azərbaycan bayrağı altında I Avropa Oyunlarına qatıldı. O, 85 kiloqram çəki dərəcəsində 1/8 final mərhələsində İtaliyalı Fabio Parisini 8:0, daha sonra isə Gürcüstanlı Yakobi Kajaya 5:2 və Belaruslu Yoseb Çuqoşvili 6:0 hesabları ilə məğlub etdi və finala adladı. Finalda Türkiyə güləşçisi Rıza Kayaalp ilə üz-üzə gələn Sabah Şəriəti 1:3 hesabı ilə məğlub oldu və I Avropa Oyunlarının gümüş medalını qazandı. left|thumb|200x200px|Saman Təhmasibi bə Həbibulla Əxlaqi Sabah Şəriəti növbəti ciddi uğurunu 2016-cı ildə Braziliyanın Rio-de-Janeyro şəhərində baş tutan XXXI Yay Olimpiya Oyunlarında qazandı. Sabah Şəriəti birinci görüşdə Birləşmiş Ştatlarının güləşçisi Robbi Smit ilə qarşılaşdı və 8:2 hesablı qələbə qazanaraq 1/4 final mərhələsinə vəsiqə qazandı. Bu mərhələdə Sabah Şəriəti Türkiyə güləşçisi, 2012 London Olimpiadasının bürünc medalçısı, 2 qat Dünya və 6 qat Avropa çempionu Rıza Kayaalp ilə üz-üzə gəldi. Güclü rəqibi ilə görüşdə Sabah Şəriəti Rıza Kayaalpa tuşe ilə uduzdu. Amma Kayaalp finala gədər irəllilədiyi üçün Sabah Şəriəti təsəlliverici qrupda yarışdı. O, birinci görüşdə Venesuela güləşçisi Ervin Karaballo qarşılaşdı və asan qələbə qazandı, 8:0. Həlledici qarşılaşmada Sabah Şəriəti Almaniya pəhləvanı Eduard Poop ilə üz-üzə gəldi. Gərgin görüşdə Sabah Şəriəti möhtəşəm fənd ilə rəqibini tuşeyə saldı və XXXI Yay Olimpiya Oyunlarının bürünc medalını qazandı.
Dürmək
Dürmək — Azərbaycan milli mətbəxinə daxil olan qəlyanaltı növlərindən biri. Adətən səhər yeyilir. Tez və asan hazırlanması ilə seçilən yeməkdir.
Haqqında
Dürməyin iki forması məlumdur: bükmə dürmək və cibli dürmək. Bükmə dürməkdə yaxma ərzaq (pendir, göyərti, qızardılmış ət, yumurta və s.) yuxanın bir qırağına qoyulur, yuxanı alt tərəfdən bir az içliyin üzərinə büküb dürməkləyirlər. Alt tərəfi də qatlandığı üçün içlik tökülmür. Silindr şəklində bükülmüş, bürmələnmiş bu yemək çox ləzzətli olur. Çox vaxt quymaq, halva, eləcə də pendir, yağ, şor və s. ağartı məhsulları bu qayda ilə dürmək edilərək yeyilir. Azərbaycanın bir çox bölgələrində yas üçün bişirilən halvalar yuxaya bükülərək süfrəyə qoyulur. Müxtəlif növləri bölgələrə görə fərqlənir və tərkibi zövqdən asılı olaraq dəyişir. Növləri: Çoban dürməyi, Bəy dürməyi, Bal dürməyi, Qovurma dürməyi və s. Xalq arasında Çoban dürməyi daha məşhurdur. Tərkibi:Yuxa və ya Lavaş pendirlə göyərti, kərə yağı ilə pendir, kərə yağı ilə şor, bal-yağ, qaymaq və s. bükməsindən hazırlanır.
Tuapxat silsiləsi
Tuapxat (Туапхат — ikili silsilə) — Böyük Qafqazın şimal-qərb hissəsində, Baş Qafqaz silsiləsinin cənub-şərqində Qara dəniz sahilinə paralel uzanan alçaq dağ silsiləsi (massiv). Bu silsiləs sahilə paralel olan az-çox saxlanılan silsilələrdən biridir. Abrau yarımadasında onun davamı Navagir silsiləsidir. Gelenjik körfəzinin cənubunda silsilənin davamını İdokopas burnunda (Praskoveevka kəndi) görmək olar.
Coğrafiyası
Təxminən 30 km² ərazini əhatə edir. Qara dənizin Tsemesskaya və Gelenjik körfəzləri arasında yerləşir. Doob yarımadasının sahilləri boyunca, özündən daha uzun və daha yüksək olan Markotx silsiləsi ilə paralel olaraq 13 km uzanır. İki silsilənin arasındakı çökəklikdə Kabardinka-Gelenjik marşrutu çəkilib. Krasnodar diyarının Gelenjhik şəhərinə tabe olan ərazilərdə yerləşir. Maksimum hündürlük — 458,3 m (adı yoxdur). Gelenjikin mərkəzindən şimal-qərbdə Doob dağı — 434,4 m. Silsilə ona yaxın çay vadiləri ilə kəsilib. Onlardan ən böyüyü — Yaşamba — daimi axını var və Qara dənizin Mavi körfəzinə axır. Qalan axınlar (Sosnovaya Şçel və s.) müvəqqətidir.
Tuapxat əsasən təbaşir dövrünün çöküntü süxurlarından ibarətdir: qumdaşı, əhəng daşı, gil. Lakin silsilənin əsasını sement hazırlamaq üçün də istifadə olunan mergel təşkil edir.
Tarixi
Silsilənin yüksək hissəsində antik dövrdə bu ərazidə məskunlaşmış tayfaların kurqanlarının və məzarlıqlarının qalıqları aşkar edilmişdir. Zıxi tayfaları eramızın 5–7-ci əsrlərinə aid qəbirlər qoyub gediblər. VIII əsrdən XIX əsrin ortalarına qədər ərazidə natuxai və şapsuqlar adətən dəfn zamanı urnadan istifadə edirdilər. . 19-cu əsrdə çərkəzlərin Osmanlı imperiyasına kütləvi şəkildə getməsindən sonra silsilənin yamaclarında rus köçkünləri ilə yanaşı, Osmanlı İmperiyasından gələn yunanlar və ermənilər də məskunlaşıb.
Qara yumor
Qara yumor — xəstəlik, fiziki qüsurlar, seksuallıq, cinayət, din, müharibə, zorakılıq kimi ciddi və kütlənin yüksək həssaslıq göstərdiyi mövzuları hədəfə alır və gülüş obyektinə çevirir. Bütün absurdluq, gülüş və yumora baxmayaraq, janr öz ciddiliyini də qoruya bilməlidir.
Deyimin işlənməsi
Deyimi ilk dəfə 1935-ci ildə Andre Breton Conatan Sviftin yaradıcılığı haqqında işlədib. Baxmayaraq ki, Breton 1940-cı ildə "Qara yumorun antologiyası" adlı kitab yazmışdı, bu termin yalnız 1960-cı illərdə ümumi işlək hal aldı. Deyim Vladimir Nabokov,Nathanael West,Joseph Heller kimi yazıçıların yaradıcılıq işlərini təsvir etmək üçün işlədilirdi. Hellerin "Catch-22" əsəri buna misal ola bilər.
Uşaq ədəbiyyatında qara yumor
Viktoriya dövründə uşaq ölümlərinin yayğınlaşması, uşaqların ölüm anlayışı ilə erkən tanışlığına səbəb olurdu ki, bu da dövr yazıçılarını ölümü uşaq ədəbiyyatı üçün "qadağan olunmuş mövzu" olmaqdan çıxarmağa ruhlandırırdı. Bu dövr uşaq ədəbiyyatçıları real hadisələri yüngül, qəbul olunan dərəcədə qələmə almağı bacardılar.
Bu dövrdə yazılmış iki əsər bu mövzuya toxunur — alman yazıçı Heinrich Hoffmannın "Der Struwwelpeter" kitabı və Karlo Kollodinin "Pinokyonun məcaraları". Hər iki əsər yumor dili ilə yazılsa da, həm də həmin dövr oxuyucularının dəhşət hissinə qapılmasına da səbəb olmuşdular. Bu gün standartlarında hər iki əsər öz sensasiya gücünü itirib.
Ethereum
Ethereum — smart kontrakt funksionallığı ilə mərkəzləşdirilməmiş, açıq mənbəli blokçeyn. Eter (ETH və ya Ξ) platformanın yerli kriptovalyutasıdır. Kriptovalyutalar arasında bazar kapitalizasiyasına görə Ether Bitcoin-dən sonra ikinci yerdədir.
2022-ci ildə Ethereum tarixdəki ən böyük protokol yeniləməsini tamamladı. Tərtibatçılar Proof-of-Work (PoW) konsensus mexanizmindən uzaqlaşaraq daha ekoloji cəhətdən təmiz Proof-of-Stake (PoS) sisteminə keçdilər. Artıq işə salınmış Beacon Chain mövcud Ethereum əsas zənciri ilə birləşdirildikdə son mərhələ Merge (“birləşmə”) adlanırdı.
Beacon Chain-də məlumatların koordinasiyası və yeni blok istehsalı şəbəkənin təhlükəsizliyini təmin etməkdə gördükləri işlərə görə iqtisadi təşviq alan validatorların köməyi ilə həyata keçiriləcək. Birləşmə şəbəkənin enerji xərclərini ən azı 99,95% azaldacaq.
Keçidin əsas səbəbləri:
Proof-of-Work uzunmüddətli perspektivdə yaxşı miqyas almır və zəif davamlılığa malikdir.
Proof-of-Stake yalnız böyük investorların deyil, demək olar ki, hər kəsin şəbəkənin dəstəklənməsində iştirakını mümkün edir.
Blok mükafatını azaltmaqla ETH sikkələrinin buraxılış sürətinin azalmasına baxmayaraq, şəbəkə mükafatlarının paylanması daha ədalətli olacaq.
Perelişinin binası
Perelişinin binası — Rostov vilayəti Taqanroq şəhəri ərazisində iki mərtəbəli bina. Bina regional əhəmiyyətli mədəni irs obyekti siyahısına daxildir. Bunun haqqında № 301 qərar 18 noyabr 1992-ci ildə qəbul olunmuşdur. Bina Pavel Aleksandroviç Perelişinə mənsub olmuşdur.
Adres: Taqanroq ş, Qreçeskaya küçəsi, 63.
Tarixi
Bina XIX əsrin üçüncü rübündə inşa edilmişdir. Taqanroq şəhəri Qreçeskaya küçəsi ev 63 ünvanında yerləşir. İki mərtəbədən ibarət olanbinanın fasadına səkkiz pəncərə açılır. Əsas girişin üzərində eyvan vardır. Binanın sol korpusunun inşası sonrakı dövrlərədə gerçəkləşdirilmişdir. Bu artırılmanın iki pəncərəsi və həyətə açılan bir dəmir qapısı olmuşdur.
Binanın ilk sahibi Taqanroq Admirallığında xüsusi tapşırıqlar üzrə işlərdə çalışan məmur, Taqanroq şəhər rəisi (1964–1866) Pavel Aleksandroviç Perelişin olmuşdur. Sonradan binanın sahibi kollec asessoru Mixail Semenoviç Kravsov olmuşdur. 1874-cü ildə Taqanroq şəhərində dənizçilik sinifləri açılarkən Mixail Semenoviçdə daxil olmaqla Axillles Nikolayeviç Alafuzov və İvan Alekseyeviç Vetliski onun idarə heyətində təmsil olunurdular.
1870-ci illərdə binanı iqtisad məhkəməsinin əməkdaşı, kollec işçisi Yakov Viktoroviç Dyaçenko satın almışdır. Onun ölümündən sonra vərəsə olaraq onun varisləri evə yiyilənir. 1890-cı ildə binanı mühəndis-mexanikin həyat yoldaşı olan Lyubov Krotkova alır. O, binanın 1900-cü ilə qədər sahibi olur. Binanın sonuncu sahibi kəndli Semem Feodoroviç Fedorov olur. Son sahiblənmə dönəmində binada mənzilləri kirayələyən şəxs Marisn qızlar gimnaziyasında və A. A. Qranovskinin məktəbində tarix dərslərini deyən Vladimir Semenoviç Mixaylovski olmuşdur.
Binanın əsas girişi küçəyə baxır. İkinci mərtəbəyə mırmərdən olan enli pilləkən gedir. Birinci mərtəbənin düzbucaqlı pəncərələrinin kənarları qəsr daşları ilə işlənmişdir. İkinci mərdəbədə isə digər dekorlar vardır. Sovet hakimiyyəti illərində bina milliləşdirilmişdir. Hazırda binada yaşayış mənzilləri yerləşir. Bina regional əhəmiyyətli mədəni irs obyekti siyahısına daxildir.
Araz Məmmədov (çavuş)
Araz Telman oğlu Məmmədov — Azərbaycan Silahlı Qüvvələrinin çavuşu, Vətən müharibəsi şəhidi.
Həyatı
Araz Məmmədov 1980-ci il noyabrın 18-də Şəmkir şəhərində anadan olub. 1986-1996-cə illərdə Şəmkir şəhərində N. Nərimanov adına 1 nömrəli tam orta məktəbdə təhsil alıb. Ailəli idi. 2 övladı yadigar qaldı.
Hərbi xidməti
Azərbaycan Ordusunun çavuşu olan Araz Məmmədov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Murovdağ istiqamətində gedən döyüşlərdə savaşıb. Araz Məmmədov sentyabrın 28-də Murovdağ döyüşləri zamanı şəhid olub. Gəncə şəhərinin Şəhidlər Xiyabanında dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Araz Məmmədov ölümündən sonra "Vətən uğrunda" medalı ilə təltif edildi.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Araz Məmmədov ölümündən sonra "Kəlbəcərin azad olunmasına görə" medalı ilə təltif edildi.
Nekrasov (pyes)
Nekrasov — Jan Pol Sartr tərfindən qələmə alınmış səkkiz şəkildən ibarət pyesdir.
Mövzusu
Əsər 1955-ci ildə SSRİ ilə Qərb arasında Soyuq müharibənin qızışdığı dövrdə yazılıb.Pyesdə adları çəkilən Adenauer, Makkarti, Molotov, Dalles, Franko («Madriddəki general») həmin soyuq müharibə dövrünün məşhur tarixi simalarıdılar. Yazıçı əsəri ilə Qərbin mediasının Rusiyaya qarşı qara piar aparmasını tənqid edir. İkinci Dünya Müharibəsindən sonra iki keçmiş müttəfiq güc arasındakı bu söz savaşlarına Rusiya yazıçılarından fərqli olaraq Qərblilər öz fikirlərini bildirə bilirdilər.
İki bomj intihar etmək istəyən kişini ölümdən qurtarır,bu dəfə də onun polis tərəfindən axtarıldığı aydınlaşır.Polisdən qaçmaq üçün bir evə soxulan Georges Valera peşəcə jurnalist olan ev sahibi tərəfindən aşkarlanır. İşdən qovulmamaq üçün anti-kommunist xəbər tapmalı olan jurnalistin ağlına Georgesi Rusiya Daxili İşlər Naziri kimi tanıtmaq qərarına gəlir və əsas hadisələr də bundan sonra baş verir.
Əsəri Azərbaycan dilinə Elçin tərcümə edib.
Kristofer Makkendles
Kristofer Makkendles/Aleksander Supertremp – Amerikalı səyyah. thumb|250px|right|Kristofer Makkendlesin 5 ay içərisində yaşadığı Fairbanks 142 saylı xətt avtobusu.
Ölümü
Piyada gəldiyi yolların çaylar tərəfindən yuyulması onun burada daha bir ay qalmasına səbəb olur. Kristofer Makkendles 4 ay rahat şəkildə yaşadığı Alyaska çöllərində bir ayda yaşamağı ciddi problem hesab etmirdi. Geri dönməsinə az bir müddət qalmış, tanımadığı bir pomidor növünü yeyir və zəhərlənir. Kristofer Makkendlesin 142 nömrəli avtobusda 1992-ci ilin 18 avqust tarixində öldüyü ehtimal olunur. 112 günlük Alyaska macərasının ölümlə bitməsinin yeganə səbəbi zəhərli eskimos pomidorundan yeməsi olmuşdur. Ömrünün son günlərində yatağa düşən Makkenles Alyaskada yaşadığı bir çox təcrübəni öz günlüyündə yazmışdır. Cəsədi ölümündən 18 gün sonra ovçular tərəfindən tapılır. Kristofer Makkendlesin cənazəsi yandırılaraq bacısı tərəfindən Alyaska səmasına səpilir. Kristofer Makkendles polis tərəfindən axtarıldığını ehtimal edərək, rastlaşdığı insanlara özünü Aleksandr Supertram kimi təqdim etmişdir.
Populyar mədəniyyətdə
1996-cı ildə Con Kraukerin Vəhşi təbiətin içərsində adlı kitabı nəşr olunmuşdur. Kitabda Kristofer Makkendlesin əsasən Alyaskada başına gələn real hadisələr təsvir edilir. Kitabın uğur qazanmasından sonra eyni adlı filimin çəkilişləri barəsində razılıq əldə olunur. Vəhşi təbiətin içərisində 2007-ci ildə çəkilmişdir. Filmi məşhur Amerikalı aktyor və kinorejissor Şon Penn ekranlaşdırmışdır. İstər kitabın yazılmasında, istərsədə filimin çəkilməsində Makkendlesin günlüyündən istifadə olunmuşdur.
Qızıl Əli (Bicar)
Qızıl Əli — İranın Kürdüstan ostanı Bicar şəhristanının ərazisinə daxil olan kənd.
The Sims 4: Universitetdə
"Universitetdə" oyun paketinin mövzusu Sims seriyasındakı The Sims 2: Universitet və The Sims 3: Tələbə həyatı kimi əvvəlki oyun paketlərinə bənzəyir. Bundan əlavə, bir çox oyunçunun Universitetə sim göndərmək istəyi nəzərə alınaraq yaradıldı. Tərtibatçılar universitetlər haqqında bütün oyun paketlərinin aldığı yüksək tələbat və maraq nəticəsində, eyni zamanda müasir tendensiyalara və son on ildə kampusdakı həyatın necə dəyişdiyinə əsaslanmışdır. Bu oyun paketi ilə oyuna bir şəhərdə 2 universitet təqdim edilir.
Geympley
Paket ilə birlikdə olaraq iki universitet - Britçester Universiteti və Foksburi İnstitutu, həmçinin üçüncü rayon - şəhər mərkəzi təqdim edilmişdir. Britçester Oksford və ya Harvard universitetlərinə bənzər köhnə bir universitetdir, binaları qotik üslubda tikilir, Foksburi isə əksinə müasir bir binadır. Personaj istədiyi fakültələrdə istənilən qədər təhsil ala bilər. Təhsil bir sıra proqramlardan ibarətdir. Onlardan bəziləri - əsas, digərləri - nüfuzlu proqramlar qəbul üçün müəyyən bacarıq tələb edir. Universitetdə təhsil pulludur, lakin personaj təhsildən sonra ödədikləri təhsil haqqını ödəmək üçün tələbə borcları ala bilər. Məktəbdəki qiymətlərdən, inkişaf etmiş bacarıqlardan, müəyyən bir karyera səviyyəsindən və ya yaşayış yerindən asılı olaraq personaj görə müxtəlif təqaüd və qrantlar əldə edilə bilər.
Akademik göstəricilərini qorumaq üçün personaj dərslərdən yayınmamalı, ev tapşırıqlarını yazmalı, imtahanlara hazırlaşmalı və müddətli sənədlər və təqdimatlar hazırlamalıdır. Personajın hər iclasda iştirak etməsi tələb olunmur, lakin hər dəfə iştirak etmədikdə şagird performansı geriyə gedir. Bununla yanaşı, oyunçu təlim prosesini müşahidə edə bilmir.
Personaj tələbə yataqxanasında məskunlaşa və qonşu ilə bir otaqda qala bilər. Bu gənc bir personaj üçün özü üçün yeni dostlar tapmaq və boş vaxtlarında onlarla əylənmək, axşam tədbirlərində iştirak etmək, stolüstü tennis oyunu ilə rəqabət etmək üçün bir fürsətdir. Personaj, həmçinin velosipeddən istifadə edərək kampusda daha sürətli hərəkət edə bilər. Bununla yanaşı oyun paketi ilə birlikdə yeni bir idman növü olan futbol da təqdim edildi.
Personaj, hər biri sənətşünaslıq, robototexnika, tələbə debatı kimi müxtəlif fəaliyyətlərlə məşğul olmağı təklif edən müxtəlif təşkilatlara qoşularaq akademik şəhərin ictimai həyatında fəal iştirak edə bilər. Bir personaj həm universitetdə, həm də yataqxana otağında geyim tərzini ifadə edə bilər. Zaman zaman universitetlər öz aralarında oyun keçirir, personaj rəqs bacarığı və ya spiker gildiyasında açıq müzakirə ilə qrupunu fəal şəkildə dəstəkləyə bilər.
Oyun paketi, robototexnika ilə məşğul olmaq bacarığını da təqdim edir. Xüsusi bir texnikanın köməyi ilə bir personaj oyuncaqlar, müxtəlif elektron cihazları düzəldə bilər, müəyyən funksiyalar üçün dronlar, habelə uça biləcəyiniz bir ekzoskelet hazırlaya bilər. Robotexnika bacarığı yüksək səviyyəsinə çatdıqda personaj bir robot - yeni bir ağıllı həyat forması yarada bilər. Bir robot bir ailənin bir hissəsi ola bilər və adi bir personaj kimi idarə edilə bilər. Robotun batereyasının doldurulmasına ehtiyacı var və su ilə təmasda olmaq təhlükəsi var. Ehtiyacların miqyasından biri də texniki dəstəkdir. Robot tək yaşaya bilməz, çünki gec-tez qırılacaq və təmir olunmasa, onu "ölüm" gözləyir.
NGC 1397
NGC 1397, Yeni Baş Kataloqda qeydə alınmış qalaktikadır. Göy üzündə Eridan bürcü istiqamətində yerləşir. SB0-a tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Rəşid Yasəmi
Qulamrza Rəşid Yasəmi — kürd mənşəli İran şairi, tərcüməçisi, akademiki və ədəbiyyat xadimi.
Həyatı
Qulamrza Rəşid Yasəmi 1895-ci ildə İranın Kirmanşah ostanında anadan olmuşdur. O, ibtidai təhsilini Kirmanşahda başa vurmuş, 1912-ci ildə Tehrana köçmüşdür. Rəşid Yasəmi orta məktəbi fransızdilli Sen-Luis məktəbində bitirmişdir. O, təhsilini başa vurduqdan sonra 1918-ci ildə "Danışkadə" ədəbi cəmiyyətinin yaradıcılarından biri olmuşdur. Rəşid Yasəmi həmçinin, "Şəfəq-e Sorx" qəzetində məqalə və tədqiqat dərc etdirmişdir. O, kürd, fransız, ingilis, ərəb və pəhləvi dillərini bilirdi. Rəşid Yasəminin 4 oğlu və 2 qızı olmuşdur. O, 1951-ci ildə insultdan vəfat etmişdir.
Maunaseius
—  aləminin  tipinin  sinfinin  dəstəsinin  fəsiləsinə aid heyvan cinsi.
Ümumdünya Su Günü
Ümumdünya su günü — 22 mart. BMT-nin Baş Assambleyası 22 dekabr 1992-ci il, 47/193 nömrəli qətnaməyə əsasən 22 mart tarixini "Ümumdünya su resursları günü" elan etmişdir.
Məqsəd
Bu günün keçirilməsinin məqsədi su resurslarının mənimsənilməsinin hansı səviyyədə olmasının, iqtisadi və sosial rifahın səmərəliliyinin yüksəldilməsinə təsirinin müəyyən edilməsi və bu barədə maarifləndirilmənin təmin edilməsidir.
Müşfiq İsmayılzadə
Müşfiq Xanlar oğlu İsmayılzadə (16 oktyabr 1994; Tovuz rayonu, Azərbaycan — 1 oktyabr 2020; Kəlbəcər rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Müşfiq İsmayılzadə 1994-cü il oktyabrın 16-da Tovuz rayonunun Alakol kəndində anadan olub. 2001-2005-ci illərdə Tovuz rayonunda Alakol kənd tam orta məktəbində, 2005-2009-cu illərdə isə Gəncə şəhərində İ. Nəsimi adına 44 nömrəli tam orta məktəbdə təhsil alıb. Subay idi.
Hərbi xidməti
Müşfiq İsmayılzadə 2012-2013-cü illərdə Azərbaycan Silahlı Qüvvələrinin sıralarında müddətli həqiqi hərbi xidmətdə olub.
Azərbaycan Ordusunun əsgəri olan Müşfiq İsmayılzadə 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Murovdağ istiqamətində gedən döyüşlərdə savaşıb. Müşfiq İsmayılzadə oktyabrın 1-də Murovdağ döyüşləri zamanı şəhid olub. Tovuz rayonunun Alakol kəndində dəfn olunub.
Grammarly
Grammarly — ABŞ bulud texnologiyasına əsaslanan yazılış köməkçisi proqramı. Bu, ingiliscə mətnlərdə orfoqrafiya, qrammatika, durğu işarələri, aydınlıq, tutuculuq və çatdırılma səhvlərini nəzərdən keçirir, plagiatı aşkar edir və müəyyən edilmiş səhvləri əvəz etməyi təklif edir. Proqram həmçinin, istifadəçilərə öz üslubunu, tonunu və kontekstdə xüsusi dilini fərdiləşdirməyə imkan verir.
"Grammarly" 2009-cu ildə Aleks Şevçenko, Maks Litvın və Dmitri Lider tərəfindən yaradılmışdır. "Grammarly" masaüstü proqramları, "Google Sənədlər" üçün optimallaşdırılmış brauzer uzantısı və smartfon klaviaturası ilə istifadə üçün müstəqil proqram kimi mövcuddur.
Proqram "Grammarly Inc." tərəfindən hazırlanmışdır. Şirkətin mərkəzi Kaliforniyanın San-Fransisko şəhərində yerləşir. Onların Kiyev, Nyu-York, Vankuver və Berlində ofisləri fəaliyyət göstərir.
Tarixi
"Grammarly" esseləri plagiat olub-olmadığını yoxlayan "My Dropbox" proqramının yaradıcıları Maks Litvın, Aleks Şevçenko və Dmitri Lider tərəfindən təsis edilmişdir. "Grammarly" ilk növbədə universitet tələbələrinə ingilis dili bacarıqlarını təkmilləşdirməyə kömək etmək üçün təhsil proqramı kimi hazırlanmışdır. Bu, daha sonra gündəlik həyatda ingilis dilindən istifadə edən müştərilərə təklif edilmişdir.
2018-ci ilin əvvəlində "Google "da təhlükəsizlik tədqiqatçısı "Grammarly" brauzer uzantısının beta versiyasında identifikasiya nişanlarını vebsaytlara təqdim edən, o cümlədən potensial olaraq istifadəçilərin sənədlərinə və digər məlumatlarına daxil olmağa imkan verən boşluq aşkar etmişdir. Bir neçə saat ərzində şirkət bir düzəliş buraxmış və istifadəçi məlumatlarının oğurlanmasına dair heç bir dəlil tapmadığını bildirmişdir. "Grammarly" dekabrın sonunda "HackerOne"da xəta ovçusu proqramını işə salmış və şirkətin serverində xüsusi sənədə daxil olan ilk etik hakerə 100,000 ABŞ dolları mükafat təklif etmişdir.
"Grammarly" 2022-ci ildə Rusiyanın Ukraynanı hücumuna cavab olaraq Rusiya və Belarusda yaşayan istifadəçiləri ilə bütün işgüzar əlaqələri effektiv şəkildə kəsmişdir. Şirkət həmçinin 2014-cü ildən bəri Rusiya və Belarusda əldə etdiyi xalis gəliri Ukraynaya bağışlayacağını açıqlamışdır. Bu həmçinin, müharibə haqqında ingilis dilində məlumat verən Ukrayna KİV-lərinə pulsuz çıxışı təmin etmişdir.
Avropa Gənclər Parlamenti
Avropa Gənclər Parlamenti və ya qısaca AGP   qeyri-partizan, müstəqil təhsil layihəsi olub gənc avropalı vətəndaşların tələbatları üçün fəaliyyət göstərir. Avropa Gənclər Parlamenti gənclərdə müstəqil düşünmə və sosial təşəbbüsləri dəstəkləyir. On minlərlə gənc Avropa Gənclər Parlamentinin regional, milli, beynəlxalq sessiyalarında iştirak edib, dostluqların əsası qoyulub və beynəlxalq əlaqələrin əsası qoyulub. Bununla da Avropa Gənclər Parlamenti Avropanın birləşməsinə öz töhfəsini verməkdədir.
Avropa Gənclər Parlamentinin Azərbaycan nümayəndəliyi
Beynəlxalq təşkilatın Azərbaycan nümayəndəliyi 2010-cu ildə təsis edilib. Təşkilat özündə vətənpərvər, dövlətin siyasətinə sadiq, intellektual səviyyəli, fəal gəncləri birləşdirir, onların ölkəmizə və cəmiyyətimizə fayda vermələri üçün imkan yaradır. İndiyə qədər AGP Azərbaycan 9 Milli Seçim Konfransı, 8 Məktəb Sessiyası və 7 Üniversite Sessiyası təşkil etmişdir. Qarşıdan gələn Avropa Gənclər Parlamentinin 99-cu Beynəlxalq Sessiyası da məhz AGP Azərbaycan təşkilatçılığı ilə 2023-cü ilin Avqust ayında Bakı şəhərində baş tutacaqdır.
"Mənim Parlamentim - My Parliament" layihəsi
Layihənin məqsədi Azərbaycanlı gəncləri Azərbaycan Respublikası Milli Məclisinin və deputatların fəaliyyəti ilə yaxından tanış etmək və onların maarifləndirilməsinə töhfə verməkdir. Daimi xarakter daşıyan bu layihə çərçivəsində gənclərin Milli Məclisin üzvləri və komitə sədrləri ilə görüşləri keçirilmişdir:
Avropa Gənclər Parlamentinin Milli Komitələri
AGP-nin Milli Komitələri (MK):
Səyyədan (Bicar)
Səyyədan — İranın Kürdüstan ostanı Bicar şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 893 nəfər yaşayır (220 ailə). Əhalisini kürdlər təşkil edir.
Əlizadə Seyfullayev
Seyfullayev Əlizadə İmaməli oğlu (1957–2018) — Azərbaycan alimi, fizika-riyaziyyat elmləri doktoru (2018).
Həyatı
Əlizadə İmaməli oğlu Seyfullayev 1 fevral 1957-ci ildə Salyan rayonunun Noxudlu kəndində anadan olmuşdur. Ə.İ.Seyfullayev 1979-cu ildə Azərbaycan Dövlət Universitetinin (indiki BDU) mexanika-riyaziyyat fakültəsini bitirərək, AMEA Kibernetika İnstitutuna təyinatla mühəndis-riyaziyyatçı vəzifəsində işə qəbul olunmuşdur. 1981-ci ildə Riyaziyyat və Mexanika İnstitutunun nəzdində XKB-də böyük mühəndis vəzifəsində, 1991-ci il ildən isə ildə Riyaziyyat və Mexanika İnstitutunda elmi işçi vəzifəsinə işə qəbul olunmuşdur.
Ə.İ.Seyfullayev 15 fevral 2016-cı ildə Rusiya Həqiqi Elmlər Akademiyasının professoru adına layiq görülmüşdür. 9 dekabr 2018-ci ildə yaşadığı Bakı şəhərində vəfat etmişdir.10 dekabr 2018ci ildə Doğulub boya başa çatdığı Aşağı Noxudlu kəndində torpağa tapşırılmışdır.
Təhsili
1974–1979-cü illərdə Azərbaycan Dövlət Universiteti (indiki BDU), tələbə
Elmi dərəcələri, elmi adları
1988-ci ildə- EA-nın Riyaziyyat və Mexanika İnstitutu, Fizika-riyaziyyat elmləri namizədi (01.02.04-Deformasiya olunan bərk cisim mexanikası)
Dissertasiyanın adı: "Catlı çoxqat materialların dağılma mexanikasının bəzi məsələləri"
2016-cı ildə Rusiya Həqiqi Elmlər Akademiyasının professoru adına layiq görülmüşdür.
Əmək fəaliyyəti
1979–1981-ci illər AMEA Kibernetika İnstitutu, mühəndis-riyaziyyatçı 1981–1991-ci illər Riyaziyyat və Mexanika İnstitutunun nəzdində XKB-də böyük mühəndis
1991–1996-cı illər Riyaziyyat və Mexanika İnstitutunda elmi işçi
1996–2017-ci illər Riyaziyyat və Mexanika İnstitutunda aparıcı elmi işçi
Elmi məqalələri
50 elmi məqalənin müəllifirdir.
Kadr hazırlığı:
elmlər namizədlərinin sayı — 5
Lüəyy əl-Ətasi
Lüəyy əl-Ətasi ( Luʾayy al-ʾAtāsī; ) — Suriya hərbçisi, 1963-cü ilin mart ayının 9-dən iyul ayının 27-ə qədər Suriya prezidenti.
Abaeni
Abaeni — Urartu dövlətində şəhər. Assuriya çarı I Sarqon VIII yürüşündə Abaenini ələ keçirə bilmişdir. Qriqor Qapantsyan şəhərin Malazgird ilə Bağrevənd arasında olduğuna inanır. Bəziləri bunu Apaxunik vilayəti ilə eyniləşdirir. Adların fonetik yaxınlığı çox güman ki, təsadüfidir.
Miraxur
Miraxur — Osmanlı dövlətində padşahın atlarına baxan saray xidmətçisi. Əndərunda yetişdirilən miraxurlar çox vaxt padşahın şəxsi işlərində də istifadə olunurdu.
Osmanlı tarixində imrahorluqdan gələn bir çox dövlət adamı olmuşdur. Bunlar arasında Rüstəm ağa, Şahgəldi ağa, Dabanıyasdı Mehmed ağa, Dəli Hüseyn ağa və s. var.
K'ar
Nümunələr :
İstinadlar
<references group="" responsive="1">
Bobrovıye daşları
Bobrovıye daşları — Komandor adalarının tərkibinə daxil olan adadan ibarət olan qrup. Mednı adasının şimal-şərqində yerləşir. Adalar Rusiya Kamçatka diyarı Aleut rayonu ərazisinə daxildir. Adalarda yaşayış yoxdur. Adalar öz növbəsində hündür qayalıqlardan ibarətdir. Çəkilmə zamanı adalar bir-biri ilə birləşir. Mednı adası ilə aralarında olan boğaz çəkilmə zamanı belə mövcudluğunu saxlayır. Boğazın eni 0,2 km təşkil edir. Adalar bir km məsafədə uzanır. Gilli çimərliklərlə birlikdə uzunluğu 1,3 km-dir. Maksimal 140 metri keçmir.
Şərifabad (Bicar)
Şərifabad — İranın Kürdüstan ostanı Bicar şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 44 nəfər yaşayır (15 ailə). Əhalisini kürdlər təşkil edir.
Yoruba dili
Yoruba dili (,, Èdè Yorùbá, Ajami: عِدعِ يوْرُبا) – Qərbi Afrikada, əsasən Cənub-Qərbi və Mərkəzi Nigeriyada danışılan dil.250px|thumb|Yorubalı ana və yeni evlənmiş qızı
Ümumi məlumat
Yoruba dili (yerli adı èdè Yorùbá, 'Yorùbá dili') Niger-konqolez dillərindən biridir ki, təxminən 20 milyon nəfər tərəfindən Qərbi Afrikada danışılır. Yoruba xalqının çoxu Yoruba dilində danışır. Yoruba dili İgala dili ilə çox bənzərlik göstərir. Bu dillər Yoruboid dili qrupuna aiddir. Forde (1951)və Westermann ilə Bryan (1952) İgala dilini Yoruba dilinə bir ləhcə kimi götürmüşdür. Yoruba dili Erdekir dillərinə aid olsada bir-biri ilə çox yaxın olduğundan İgala ilə bu qədər bənzərlik göstərir. Ancaq ayrı-ayrı dillərdir.
Ləhcələri
Yoruba dilinin 3 əsas ləhcəsi var:
Müasir dövrdə
Ədəbi Yoruba dili əsasən radio, televizorlarda spikerlər tərəfindən danışılan və məktəblərdə öyrədilən dil qəbul edilir. Bu dilin əsas iki qaynağı Oyos və Eqbas'ın şimalqərbi Yoruba dilidir. İlk anqlikan yepiskop Crowther öz kitabında xalqı Yoruba adlandırdı və Yoruba dilinin qrammatikasını və yazılışını müəyyənləşdirdi. Bundan başqa digər xristian [misyanerlərdə Eqbasda olmuş və burada Yoruba dilinə töhfələr vermişlər. Fagborun'da (1994) bize söylədiyinə görə, Adetugbọ (1967) o vaxt Oyo-Yoruba dilinin Abẹokuta ləhcəsinin yaradılmasında, morfologiya və fonetikasında Xristian rahiblər çalışıblar.
Praqa hücumu
Praqa hücumu və ya Praqa strateji hücumu - Qızıl Ordunun II. Dünya Müharibəsində son strateji hücum hərəkatıdır. Praqaya yönələn Qızıl Ordu hücumu və Praqa döyüşü 5 - 11 May 1945-ci il tarixləri arasında baş vermişdir. Bundan başqa, döyüş Praqa qiyamı ilə birlikdə müşayiət edilməsi səbəbindən də əhəmiyyətlidir.
Qan zülalları
Qan zülalları həmçinin plazma zülalları adlanır — qan plazmasında mövcud olan zülallar. İmmunitet sisteminin fəaliyyətində lipidlərin, hormonların, vitaminlərin və mineralların daşınması da daxil olmaqla bir çox müxtəlif funksiyaları yerinə yetirirlər.
Digər qan zülalları fermentlər, tamamlayıcı komponentlər, proteaz inhibitorları və ya kinin prekursorları (qanın laxtalanmasında, vazodilatasiyasında, hamar əzələlərin daralmasında, iltihabın tənzimlənməsində, ürək-damar və böyrək sistemlərinin tənzimlənməsində iştirak edən bioloji aktiv polipeptidlər üçün prekursor zülallar) kimi çıxış edir. Məşhur inancın əksinə olaraq, hemoglobin qan zülalı deyil, çünki qan zərdabında deyil, eritrositlərdə olur.
Tərkibi
Serum albumin qan zülallarının 55%-ni təşkil edir, plazma onkotik təzyiqinin saxlanmasına kömək edir və lipidlərin və steroid hormonların daşınmasında daşıyıcı kimi iştirak edir.
Qlobulinlər qan zülallarının 38%-ni təşkil edir və immun funksiyasına kömək edən ionları, hormonları və lipidləri nəql edir.
Fibrinogen qan zülallarının 7%-ni təşkil edir. Fibrinogenin həll olunmayan fibrinə çevrilməsi qanın laxtalanması üçün vacibdir. Qalan plazma zülalları (1%) fermentlər, profermentlər və hormonlar kimi tənzimləyici zülallardır. Qamma-qlobulinlərdən başqa bütün qan zülalları qaraciyərdə sintez olunur.
Klinik əhəmiyyəti
Serum zülallarının elektroforezlə ayrılması qiymətli diaqnostika vasitəsi olmaqla yanaşı, kliniki gedişata nəzarət etmək üsuludur. Qan plazması zülalları ilə bağlı cari tədqiqatlar biomarkerlərin axtarışında serum/plazmanın proteomik analizlərinin aparılmasına yönəlib. Bu iş 1970-ci illərdə 2D gel elektroforezi ilə başladı və daha yaxınlarda bu tədqiqat LC-tandem MS əsasında proteomikadan istifadə etməklə həyata keçirildi. Serum ümumi zülalının normal laboratoriya dəyəri təxminən 7 q/dL-dir.
Maarif Teymur
Maarif Teymur (tam adı:Teymurov Maarif Abı oğlu; 10 may 1946 – 9 oktyabr 2016) — ədəbiyyatşünas, publisist, mətnşünas, Azərbaycan Yazıçılar Birliyinin üzvü (1998), Azərbaycan Teatr Xadimləri Birliyinin üzvü (1989), Azərbaycan Jurnalistlər Birliyinin üzvü (1994).
Həyatı
Maarif Teymur 1946-cı il mayın 10-da Masallı rayonunun Ərkivan kəndində anadan olmuşdur. Burada on bir illik orta məktəbi bitirmişdir (1964). Əmək fəaliyyətinə "Azərkitab" birliyində yükləyici kimi başlamışdır (1964–1966). Azərbaycan Dövlət Universitetinin kitabşünaslıq şöbəsində təhsil almışdır (1965–1970). Moskvada Tarix arxivşünaslıq institutunda təhsilini davam etdirmişdir (1972–1974). Salman Mümtaz adına Azərbaycan Dövlət Ədəbiyyat və İncəsənət Arxivi şöbəsində kiçik elmi işçi (1966), böyük elmi işçi (1969–1974), şöbə rəisi (1974–1983), elmi işlər üzrə direktor müavini (1983–1987) olmuşdur. Hazırda orada direktor vəzifəsində işləyir (1987-ci ildən).
İlk dəfə mətbuatda 1969-cu ildə "Ədəbiyyat və incəsənət" qəzetində "Müşfıqin naməlum şeirləri" adlı məqaləsi ilə çıxış etmişdir.
Ədəbiyyatımızın və tariximizin açılmamış səhifələrinə dair 250-dən artıq məqalə və xəbəri "Azərbaycan", "Ədəbiyyat və incəsənət", "Bakı", "Azərbaycan gəncləri", "Vətən səsi", "Millət", "Odlar yurdu", "Qobustan" və s. qəzet, jurnallarda dərc olunmuşdur. 600-dən çox sənətkarın şəxsi arxiv fondunun yaradılmasında fəal iştirak etmişdir. "Mədəni maarif işi" jurnalının və "Güzgü" qəzetinin redaksiya heyətinin üzvüdür (1995). Ə.Ağaoğlu, C.Hacıbəyli, Ə.Hüseynzadə, M.Məhərrəmzadə, Məhəmməd Əmin Rəsulzadə, A.İldırım, Ə.Yusif, E.Qurtulan və digər istiqlal mücahidləri haqqında tapıntı və məlumatlarını dövri mətbuatda müntəzəm dərc etdirmişdir. Onlar barədə televiziya və radio verilişləri hazırlamış, sərgi və xatirə gecələri təşkil etmişdir. Azərbaycan EA Nizami adına Ədəbiyyat İnstitutunun dissertantıdır. Almas İldırımın şeirlərini toplamış, tərtib və nəşr etdirmiş, bununla yanaşı onun haqqında tədqiqat əsəri yazmışdır. Moskvada Beynəlxalq arxivlər şurasının ədəbiyyat və İncəsənət komitəsinin elmi sessiyasında "Ədəbiyyat və incəsənət xadimlərinin arxiv sənədlərindən istifadə qaydalarının elmi şərhi" mövzusunda məruzə ilə çıxış etmişdir (1987). Bakıda "Azərbaycan mühacirət ədəbiyyatı" adlı beynəlxalq elmi simpoziumda məruzə ilə çıxış etmişdir (1991). Moskvada Xalq nailiyyətləri sərgisində təşkil edilən "Orijinal sənədlərin sərgisi"ndə fəal iştirakına görə sərginin bürünc medalı ilə təltif olunmuşdur (1994). Fəxri fərmanlara layiq görülmüş, "Vətən" mükafatı laureatıdır (2000). Onun tərtibi və müqəddiməsi ilə "Unudulmaz səhnə ustaları" (bioqrafik oçerklər – 1981), Ə.Şərifin "Tapıntılar" (1985), C.Zeynaloğlunun "Müxtəsər Azərbaycan tarixi" (1992), Mirzə Mahmud Şirvaninin "Nəsihəti-loğman" (1993), Y.V.Çəmənzəminlinin "Tarixi, coğrafi və iqtisadi Azərbaycan"(1994), A.İldınmın "Qara dastan" (1994), "Şərq rəvayətləri" (1996), İ.Salehin "Sənə dediklərim" (1997), Məhəmməd Ağanın "Baradigahım mənim" (1997), "Soltan gülür" (1999), Z.Əfəndiyevin "Zabit təxəllüslü bir şair" (1999), "Məşəl kimi yanan ürək" (1999), M.A.Dağlının "Dədə Qorqud" (2000), "Səslərəm səni" (2001) və s. kitabları kütləvi tirajla çap olunmuşdur. "Almas İldırımın həyatı və yaradıcılıq yolu" monoqrafiyasını nəşriyyata təqdim etmişdir. Ankarada, İstanbulda olmuş, Türkiyənin Milli kitabxanasında arxiv işi quruculuğu sahəsində çalışmışdır. Bakı sovetinin deputatı olmuşdur (1990–1995).
Maarif Teymurov 10 oktyabr 2016-cı ildə doğulduğu Masallı rayonunun Ərkivan qəsəbəsində uzun çəkən xəstəlikdən vəfat etmişdir.
Abadla
Şəhər Böyük Səhranın şimalında, Mərakeşlə sərhəddə, Gir çayının sağ sahilində, Beşar şəhərindən 90 km cənub-qərbdə və Beni Abbesdən 150 km şimal-qərbdə yerləşir. Əvvəllər burada Fransanın hərbi bazası yerləşirdi. Qərbdə Fransanın keçmiş Hammagir kosmodromu yerləşir.
Əhali
2009-cu ildə əhalinin sayı 14,364 nəfər idi. Sahəsi 28,70 km2-dir.
İqlim
Şəhərdə çox isti yay və sərin qış və il ərzində çox az yağıntı ilə quraq səhra iqlimi var.
İqtisadiyyat
Əsas sənaye kənd təsərrüfatıdır. Sakinlər dənli bitkilərin becərilməsi, xurma, maldarlıq, qoyunçuluq, keçi, dəvə, mal -qara ilə məşğul olurlar.
İnfrastruktur
Abadla əhalisinin 100 faizlik içməli su, 99 faizlik kanalizasiya, 83 faizlik elektrik enerjisi ilə təmin olunmuşdur. Şəhərdə bir yanacaqdoldurma məntəqəsi var. 4 məscid var.
NGC 2369
NGC 2369, Yeni Baş Kataloqda qeydə alınmış qalaktikadır. Göy üzündə Kil bürcü istiqamətində yerləşir. SBa tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Alisa möcüzələr ölkəsində (cizgi filmi, 1951)
Alisa möcüzələr ölkəsində - Luis Kerrolun eyniadlı əsəri əsasında hazırlanmış cizgi filmidir. "Alisa möcüzələr ölkəsində" cizgi filmi "Walt Disney Pictures" studiyası tərəfindən istehsal edilmiş Disneyin 13-cü klassik qısametrajlı cizgi filmidir.
Məzmun
On yaşlı qız Alisa yuxuda Ağ Dovşanı görür. Alisa Ağ Dovşanın arxasınca qaçmağa başlayır. Bu zaman möcüzələr adasına düşür. Möcüzələr adasında Alisa müxtəlif macəralarla qarşılaşır. Alisa Ağ Dovşanın evinə gəlir. Ağ Dovşan Alisanı dayəsi Meri Enlə səhv salır...
Sofiya Kianni
Sofiya Kianni —  Amerikalı iqlim fəalı. O, iqlim dəyişikliyi məlumatlarını 100-dən çox dilə tərcümə edən beynəlxalq gənclər qeyri-kommersiya təşkilatı Climate Cardinals-ın təsisçisi və direktorudur. O, Birləşmiş Millətlər Təşkilatının Baş Katibinin İqlim Dəyişikliyi üzrə Gənclər Məsləhət Qrupunun ən gənc üzvü kimi Birləşmiş Ştatlarını təmsil edir. O, həmçinin Gələcək üçün cümə günündə Milli Strateq, Extinction Rebellion üzrə beynəlxalq sözçü və “This is Zero Hour” mövzusunda milli tərəfdaşlıq koordinatoru kimi fəaliyyət göstərir.
Bioqrafiya
Kianni anası, atası, kiçik bacısı və iki məhəbbət quşu ilə birlikdə Virciniya ştatının Maklin şəhərində yaşayır. O, komandasının ümummilli Elm Olimpiadasının qalibi olduğu Henri Uodsvord Lonqfello Liseyində və Milli Təqaüd Proqramında yarımfinalçı olduğu Tomas Cefferson Elm və Texnologiya Liseyində oxuyub.
Albert de Yonq
Albert de Yonq — Niderland İranşünası və ilahiyyatçısı. O, Leyden Universitetində müqayisəli din və antik dövrün dinləri üzrə professordur. De Yonq Utrext şəhərində ilahiyyat və fars dili, London Universitetinin Şərqşünaslıq və Afrikaşünaslıq Məktəbində qədim və orta İran dilləri üzrə təhsil almışdır. O, 1996-cı ildə Utrext Universitetində yunan və latın ədəbiyyatında zərdüştilik mövzusunda dissertasiyanı müdafiə edərək fəlsəfə doktoru dərəcəsini almışdır.
Sofiya Kianni
Bioqrafiya
Kianni bir yeniyetmənin COVID-19 pandemiyası ilə bağlı sosial uzaqlaşdırma tədbirlərinə reaksiya nümunəsi olaraq medianın geniş diqqətini çəkir: CNN, Time jurnalı və The Washington Post onun və dostlarının üz-üzə ünsiyyəti, hətta onların ünsiyyəti necə təşviq etdiyi haqqında yazır.
Dövlət bayraqlarının siyahısı
Dövlət bayraqlarının siyahısı —
O
Ərəbistan bayrağı
Sofiya Kianni
Fəaliyyət
Sofiya Tehranda orta məktəbdə oxuyarkən, bir gecə ulduzların dumanla örtüldüyü zaman iqlim fəallığı ilə maraqlanmağa başlayır və bu “dünyamızın həyəcan verici sürətlə istiləşməsinin siqnalına çevrilir”. Daha sonra o, Qreta Tunberqin "Gələcək üçün cümə günləri" qrupuna qoşulur və iqlim fəaliyyətinə dəstək olmaq üçün dərslərdən vaxt ayırır. 2019-cu ildə Qara cümə iqlim tətilinin təşkilində kömək edir. 2019-cu ilə qədər o, Gələcək üçün cümə günlərində milli strateq və başqa bir ekoloji təbliğat qrupu olan Zero Hour üçün milli tərəfdaşlıq koordinatoru idi.
2019-cu ilin noyabr ayında Kianni Vaşinqtonda Nümayəndələr Palatasının spikeri Nensi Pelosinin ofisində bir həftəlik aclıq aksiyası və oturaq aksiya keçirmək niyyətində olan “Extinction Rebellion” təşkilatının təşkil etdiyi etirazçılar qrupuna qoşulmaq üçün məktəbi buraxır və ondan bir neçə saat ərzində onlarla kamera qarşısında iqlim dəyişikliyi haqqında danışmasını tələb edir. Orada onlarla iştirakçı var idi. 17 yaşlı Sofiya Kianni ən gənc və gələn iki qadından biri idi. Kianni Extinction Rebellion üzvü deyildi və yalnız oturaq aksiyanın ilk günündə iştirak etmişdi, lakin sonradan mətbuata bildirdi ki, o, aclıq aksiyasını uzaqdan davam etdirdiyini iddia edib. Kianni Teen Vogue üçün etiraz aksiyasında iştirakından yazıb. 2020-ci ilin fevralında Kianni Extinction Rebellion-ın sözçüsü seçilir.
2020-ci ilin iyul ayında BMT-nin Baş katibi Antoniu Quterreş Kiannini iqlim böhranına reaksiyası ilə bağlı ona məsləhətlər verən yeddi gənc iqlim liderindən ibarət İqlim Dəyişikliyi üzrə yeni Gənclik Məsləhət Şurasının üzvü təyin edir. Yaş həddi 18 ilə 28 arasında olan qrupda Sofiya ən gənc şəxs olur. O, ABŞ-nin yeganə nümayəndəsi, eləcə də Yaxın Şərq və İrandan olan yeganə şəxs idi.
2020-ci ilin dekabr ayında Sofiya Birləşmiş Millətlər Təşkilatının İqlim Dəyişikliyi üzrə Gənclik Məsləhət Şurasında ABŞ nümayəndəsi olduğuna və İqlim Kardinallarını təsis etdiyinə görə Vice jurnalı tərəfindən 2020-ci ilin 20 İnsanından biri seçilir.
İqlim kardinalları
İqlim kardinalları iqlim dəyişikliyi haqqında bütün dillərdə məlumat vermək üçün 2020-ci ildə Sofiya Kianni tərəfindən təsis edilmiş beynəlxalq gənclər qeyri-kommersiya təşkilatıdır. Layihə şimal kardinalının, dünya üzrə uçan məlumat üçün metafora olan Virciniya quşunun şərəfinə adlandırılıb. Kianni iqlim dəyişikliyi ilə bağlı ingilis dilli məqalələri iranlı qohumları üçün fars dilinə tərcümə etməklə keçirdiyi illərdən ilhamlanıb, çünki İran mediası demək olarki bunu işıqlandırmayıb. Onun sözlərinə görə, o qeyd edib ki, iqlim dəyişikliyi ilə bağlı məlumat məzmunu ya yalnız ingilis, ya da ən yaxşı halda çin və ispan dillərində mövcuddur ki, bu da onu digər dillərdə danışanlar üçün əlçatmaz edib.
İqlim kardinalları proqramı 2020-ci ilin may ayında başlamışdır və fəaliyyətə başladığı ilk gündə 1100 könüllü tərcüməçi olmaq üçün qeydiyyatdan keçmişdir. Onlar həmçinin qrafika və tərcümələri iranlılarla bölüşmək üçün 10 milyondan çox abunəçisi olan irandilli Radio Cavanla ilə əməkdaşlıq ediblər. İqlim kardinalları Beynəlxalq Tələbə Ekoloji Koalisiyası tərəfindən qeyri-kommersiya təşkilatı kimi maliyyələşdirilir ki, bu təşkilat köçürmələrində iştirak edən tələbələrə işlərinə görə ictimai xidmət saatları qazanmağa, məktəb tələblərinə cavab verməyə və ya kollec qəbulunu yaxşılaşdırmağa imkan verir. 2020-ci ilin avqust ayına qədər qrupda orta yaş həddi 16 olan 5000-dən çox könüllü var idi. Təşkilatın 2020-ci ilin dekabr ayına kimi onun 8000 könüllüsü, UNICEF və Sərhədsiz Tərcüməçilər ilə tərəfdaşlığı var idi.
Jurnalist fəaliyyəti
2019-cu ildə Kianni Teen Vogue üçün Pelosinin ofisində aclıq aksiyası haqqında məqalə yazır. 2020-ci ildə o, Cosmopolitanın Yaxın Şərq nəşri üçün koronavirusun geniş ailəsində Novruz şənliklərinə təsiri haqqında iki məqalə və bir aktivist kimi iqlimin onun gündəlik iş rejiminə təsiri haqqında Refinery29 üçün bir məqalə dərc edir. O, Yer Gününün 50-ci ildönümü üçün MTV News üçün məqalə yazır və onun əlaqələndirilməsinə kömək edir.
Balaton gölü əməliyyatı
Balaton gölü əməliyyatı - II. Dünya Müharibəsi zamanı Şərq Cəbhəsində baş verən son Alman döyüş hücumudur. Əməliyyat Macarıstan ərazisinin cənub-qərb hissəsində 6 - 16 Mart 1945-ci il tarixləri arasında icra edilmişdir. Əməliyyat Almanca Plattensee Hücumu, Rusca Balaton Müdafiə Hərəkatı və İngiliscə Balaton Gölü Hücumu kimi tanınır. Hazırlıqları böyük bir gizlilik içində davam etdirilən döyüş, 6 Mart 1945-ci il tarixində Balaton gölü yaxınlığında başlanılıb. Bölgə Rumıniya nefti itirildikdən sonra Almaniyanın neft ehtiyacını təmin edən son region olması səbəbindən çox əhəmiyyətli idi.
Saqaylar
Ehtimal olunur ki, onlar ilk dəfə Fəzlullah Rəşidəddinin monqol istilaları haqqında yazılarında xatırlanır. Tədqiqatçılar saqayları kereyt tayfa birliyinə daxil olan sakay tayfası ilə eyniləşdirməyi mümkün hesab edirlər.
Tariyel Salmanov
Tariyel Allahverdi oğlu Salmanov (7 fevral 1988; Ağcabədi, Azərbaycan — 8 oktyabr 2020; Cəbrayıl rayonu, Azərbaycan) — Azərbaycan Silahlı Qüvvələrinin tibb xidməti leytenantı, Vətən müharibəsi şəhidi.
Həyatı
Tariyel Salmanov 1988-ci il fevralın 7-də Ağcabədi şəhərində anadan olub. 2006-2011-cu illərdə Azərbaycan Tibb Universitetində (ATU) ali təhsil alıb. Ailəli idi. Bir qızı yadigar qaldı.
Hərbi xidməti
Azərbaycan Ordusunun leytenantı olan hərbi tibb qulluqçusu Tariyel Salmanov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Cəbrayılın azadlığı uğrunda gedən döyüşlərdə yaralanan hərbçilərə yerindəcə yardım edib. Tariyel Salmanov oktyabrın 8-də Cəbrayıl döyüşləri zamanı şəhid olub.
Azərbaycan ərazilərinin işğaldan azad olunması zamanı döyüş tapşırıqlarını yerinə yerinə yetirən zaman mərdliyin və igidliyin göstərilməsinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Tariyel Salmanov ölümündən sonra "İgidliyə görə" medalı ilə təltif edildi.
Azərbaycan Respublikasının ərazi bütövlüyünün bərpa edilməsi uğrunda gedən döyüş əməliyyatlarında iştirak edərək igidlik və mərdlik göstərmiş, hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirərək şəhid olmuş Tariyel Salmanov Azərbaycan Prezidenti İlham Əliyevin 05.11.2022-ci il tarixli Sərəncamına əsasən ölümündən sonra 3-cü dərəcəli "Vətənə xidmətə görə" ordeni ilə təltif edilmişdir.
Şalva Mşvelidze
Şalva Mixayloviç Mşvelidze (შალვა მიხეილის ძე მშველიძე; 1904–1984) — sovet gürcü bəstəkarı və musiqi müəllimi. Gürcüstan SSR xalq artisti (1958). İki İkinci dərəcəli Stalin mükafatı laureatı (1942, 1947). 1947-ci ildən Sovet İttifaqı Kommunist Partiyasının üzvü olub.
Həyatı
Şalva Mşvelidze 1904-cü il iyulun 15-də (28) Tiflisdə (indiki Tbilisi, Gürcüstan) anadan olmuşdur.
Şalva Mşvelidze ilk gürcü klassik musiqisinin pionerlərindən sayılır. Onun yaradıcılığına altı simfoniya və simfonik poema daxildir. Belə ki, o, "Tariel əfsanəsi" (1946), "Böyük Ustadın sağ əli" (1961), "Qafqazioni" oratoriyası (1949) və "Əsrlər ənənəsi" (1970, V. İ. Leninə həsr olunmuş) operalarının, dörd simfoniyanın (1943, 1944, 1952, 1968), "Zviadaur" (1940), "Mindiya" (1950), "Gənc və bəbir" (1962) simfonik poemalarının müəllifidir.
Mşvelidze bədii yaradıcılıqla yanaşı inzabati vəzifələrdə də çalışıb. O, Sov.İKP üzvü və deputat olub. Gürcüstan Daxili İşlər Nazirliyində məsul vəzifələr icra edib. Şalva Mşvelidze 3-cü çağırış Gürcüstan SSR Ali Sovetinin deputatı seçilmişdir.
1942-ci ildə professor elmi adına layiq görülüb. 1942-ci ildə Mşvelidze Gürcüstan Sovet Bəstəkarlar İttifaqının sədri seçildi. 1947-ci ildən Gürcüstan Dövlət Mahnı və Rəqs Ansamblının direktoru və bədii rəhbəridir. 1942-ci ildə simfonik poemasına görə Stalin mükafatına layiq görülüb. Ona ikinci Stalin mükafatı 1947-ci ildə "Tarielin hekayəsi" operasına görə verildi. O, həm də Zakariya Paliaşvili mükafatı laureatı olub. O, 1952-ci ilə qədər Gürcüstan Bəstəkarlar İttifaqının Komitəsinin rəhbəri olub.
Abxaz xalq musiqisinin toplanması və yazılmasında iştirak etmişdir.
Şalva Mşvelidze 1984-cü ildə Tbilisidə vəfat edib. O, yazıçılar və ictimai xadimlərin Didube panteonunda dəfn olunub.
Qağayı abidəsi
"Qağayı" abidəsi və ya "Qağayı" heykəli — Sumqayıt şəhərinin girəcəyində Bakı-Quba yolunun üzərində ucaldılmış abidə. Abidə 24 ədəd üst-üstə spiral şəklində qoyulan daş və onların üzərində olan qağayı qanadlarından ibarətdir. thumb|"Qağayı" abidəsi [[Kainat Sumqayıt FK|"Kainat" FK-nın emblemində]]